
Előterjesztés
a Közgyűlés részére
Tisztelt Közgyűlés!
A tavalyi évhez hasonlóan idén is szükséges, hogy a Fővárosi Közgyűlés a Főpolgármesteri Hivatalban és a Fővárosi Önkormányzati Rendészeti Igazgatóságnál dolgozó köztisztviselők részére 2015. évre vonatkozóan is rendeletben állapítsa meg az őket megillető illetménykiegészítés mértékét. Ezzel egyidejűleg kell rendelkezni a Főpolgármesteri Hivatal és a Fővárosi Önkormányzat Rendészeti Igazgatóság köztisztviselői illetménykiegészítése és illetményeltérítése összegének 2015. évre történő előzetes kötelezettségvállalásáról is.
Ennek oka, hogy a közszolgálati tisztviselőkről szóló 2011. évi CXCIX. törvény (továbbiakban: Kttv.) két különböző, de alkalmazását tekintve egymással összefüggő jogintézménye a Kttv. 133. § (3) bekezdésében szabályozott illetményeltérítés, valamint a 234. § (3) – (6) bekezdésében szereplő illetménykiegészítés megállapítási szabályainak módosítása során a jogalkotó az önkormányzatok sajátos költségvetési szabályaiból adódó eltérésekre nem volt figyelemmel.
1. A Főpolgármesteri Hivatalban és a Fővárosi Önkormányzati Rendészeti Igazgatóságnál dolgozó köztisztviselőket megillető illetménykiegészítés mértékéről szóló rendelet megalkotása
A Kttv. 234. § (3)-(4) bekezdései alapján egységesen, valamennyi felsőfokú és középfokú végzettségű köztisztviselő részére a Fővárosi Közgyűlés rendelete állapítja meg a tárgyévre adható illetménykiegészítés mértékét. 
Ezen törvényi rendelkezésre figyelemmel a Fővárosi Közgyűlésnek a rendeletben foglalt tárgykört 2015. évben is szabályoznia kell, ezért a tárgyévre új önkormányzati rendelet megalkotására teszünk javaslatot, mely tartalmilag megegyezik a 2014. évre vonatkozó rendeletben foglaltakkal.
A rendelet-tervezetet és indokolását 1. számú mellékletként, a hatásvizsgálatról szóló dokumentumot 2. számú mellékletként csatoljuk.

2. Javaslat előzetes kötelezettségvállalásra
2.1. A Kttv. 133. § (3) bekezdése[footnoteRef:1] a köztisztviselő alapilletményének – a tárgyévet megelőző év minősítése, ennek hiányában teljesítményértékelése alapján – tárgyév január 1-től december 31-ig terjedő időszakra történő eltérítésének lehetőségét és mértékét szabályozza. [1:  (3) A hivatali szerv vezetője - a (4) bekezdésben foglaltak kivételével - át nem ruházható hatáskörében, a megállapított személyi juttatások előirányzatán belül a tárgyévet megelőző év minősítése, ennek hiányában teljesítményértékelése alapján - ide nem értve, ha a kormánytisztviselő végleges áthelyezésére kerül sor - a tárgyévre vonatkozóan a kormánytisztviselő besorolása szerinti fizetési fokozathoz tartozó alapilletményét - a hivatali szervezet vezetője esetében a kinevezésre jogosult - december 31-éig terjedő időszakra legfeljebb 50%-kal megemelheti, vagy legfeljebb 20%-kal csökkentett mértékben állapíthatja meg. Az eltérítésről a hivatali szervezet vezetője minden év február 28-áig dönt. Az így megállapított eltérítés mértéke - a (6) bekezdésben foglaltakon túl - a tárgyévben egy alkalommal a megállapítástól számított hat hónapot követően a teljesítményértékelés alapján módosítható, azzal a feltétellel, hogy a kormánytisztviselő korábban már megállapított alapilletménye legfeljebb 20%-kal csökkenthető.
] 


2.2. A Kttv. 234. § (3) bekezdésének[footnoteRef:2] szövege értelmében a helyi önkormányzat rendeletben, egységesen valamennyi felsőfokú iskolai végzettségű köztisztviselő részére a tárgyévre illetménykiegészítést állapíthat meg, legfeljebb az ugyanott leírt legmagasabb mérték szerint, míg a (4) bekezdés hasonlóképpen rendelkezik a középiskolai végzettségű köztisztviselők illetménykiegészítése vonatkozásában, a (6) bekezdés szerint a fővárosi önkormányzatnál a (3) bekezdés a) pontját, illetve a (4) bekezdést kell alkalmazni.  [2: (3) A helyi önkormányzat rendeletben egységesen valamennyi felsőfokú iskolai végzettségű köztisztviselőnek a tárgyévre illetménykiegészítést állapíthat meg, amelynek mértéke a köztisztviselő alapilletményének
a) a megyei önkormányzatnál, a megyei jogú városnál legfeljebb 40%-a,
…
(4) A helyi önkormányzat a (3) bekezdés szerint rendeletben illetménykiegészítést állapíthat meg egységesen valamennyi középiskolai végzettségű köztisztviselőnek, amelynek mértéke legfeljebb 20%.

(6) A fővárosi kerületi, illetve a fővárosi önkormányzat illetménykiegészítésének megállapítására a (3) bekezdés a) pontját, illetve a (4) bekezdést kell alkalmazni.

] 

Miután a Fővárosi Önkormányzat 2015. évi költségvetéséről szóló rendelete várhatóan jövő év februárjában lép hatályba, a köztisztviselőket 2015. évtől megillető illetménykiegészítés mértékét szabályozó rendelet elfogadásával egyidejűleg rendelkezni szükséges a köztisztviselők illetménykiegészítése és illetményeltérítése összegének 2015. évre történő előzetes kötelezettségvállalásáról is, mert ennek hiányában, a tárgyév első egy-két hónapjában az érintett köztisztviselők ezen – illetményük részét képező – illetmény elem nélkül kapják meg járandóságukat.
Különösen kedvezőtlen lehet a két illetmény elem 2015. év első 1-2 hónapjában történő elvonása abban az esetben, ha a köztisztviselőt mindkét rendelkezés érinti, és az így megállapítható bruttó jövedelem 30-40%-kal csökken.

Kérem, hogy a Fővárosi Közgyűlés vállaljon előzetesen kötelezettséget arra, hogy 2015. évre a 2015. évi költségvetésben 

a) a „710901 Igazgatási apparátus kiadásai” cím támogatási és kiadási előirányzatán biztosított személyi juttatások és járulékai előirányzatának terhére, illetményeltérítésekre 325.502 ezer Ft összegben, ezen belül személyi juttatásra 256.301 ezer Ft, a munkaadókat terhelő járulékokra 69.201 ezer Ft összegben, valamint a „712403 Adó 
Főosztály kiadásai” cím támogatási és kiadási előirányzatán biztosított személyi juttatások és járulékai előirányzatának terhére 37.977 ezer Ft összegben, ezen belül személyi juttatásra 29.903 ezer Ft, munkaadókat terhelő járulékokra 8.074 ezer Ft összegben a Főpolgármesteri Hivatal köztisztviselői illetményeltérítését a Kttv. 133. § (3) bekezdése alapján biztosítja;

b) a „710901 Igazgatási apparátus kiadásai” cím támogatási és kiadási előirányzatán  biztosított személyi juttatások és járulékai előirányzatának terhére – az engedélyezett köztisztviselői létszámra számított – illetménykiegészítés igényre 680.028 ezer Ft összegben, a Főpolgármesteri Hivatal köztisztviselői illetménykiegészítését biztosítja (ebből: személyi juttatás 535.455 ezer Ft, a munkaadókat terhelő járulékok 144.573 ezer Ft), valamint a „712403 Adó Főosztály kiadásai” cím támogatási és kiadási előirányzatán biztosított személyi juttatások és járulékai előirányzatának terhére 97.028 ezer Ft összegben (ebből: személyi juttatás 76.400 ezer Ft, munkaadókat terhelő járulékok 20.628 ezer Ft) a Főpolgármesteri Hivatal köztisztviselői illetménykiegészítését biztosítja;


c) az „100101 Fővárosi Önkormányzati Rendészeti Igazgatóság” cím támogatási és kiadási előirányzatán biztosított személyi juttatások és járulékai előirányzatának terhére illetménykiegészítés igényre 175.229 ezer Ft összegben, a Fővárosi Önkormányzati Rendészeti Igazgatóság köztisztviselői illetménykiegészítését biztosítja (ebből: személyi juttatás címén 137.976 ezer Ft, a munkaadókat terhelő járulékok 37.253 ezer Ft). 

d) az „100101 Fővárosi Önkormányzati Rendészeti Igazgatóság” cím támogatási és kiadási előirányzatán biztosított személyi juttatások és járulékai előirányzatának terhére illetményeltérítés igényre 13.782 ezer Ft összegben, a Fővárosi Önkormányzati Rendészeti Igazgatóság köztisztviselői illetményeltérítését biztosítja (ebből: személyi juttatás 10.852 ezer Ft, a munkaadókat terhelő járulékok 2.930 ezer Ft). 

A Főpolgármesteri Hivatalnál dolgozó köztisztviselők 2015. évi illetménykiegészítéséhez, továbbá illetményeltérítéséhez a fedezet az éves költségvetési javaslatba 2014. évi szinten tervezett rendszeres személyi juttatás előirányzaton belül betervezésre került, így 2015. évre többletforrás biztosítására nincs szükség. 

A Fővárosi Önkormányzati Rendészeti Igazgatóság köztisztviselői 2015. évi illetménykiegészítésének és illetményeltérítésének biztosítása a 2014. évi szinten került tervezésre. 
  
Amennyiben, a Kttv. szabályozásából adódó két hónapos átmeneti időszakot nem hidaljuk át, a köztisztviselők jelentős részének illetményét egy munkaügyi intézkedéssel kb. két hónapra – azaz, a költségvetési rendelet elfogadásáig – vissza kell állítani az alapilletménynek megfelelő szintre, majd a költségvetés elfogadását követően – visszamenőlegesen ismét meg kell emelni, az aktuális illetményeltérítés és illetménykiegészítés hozzászámításával.
Az államháztartásról szóló 2011. évi CXCV. törvény (továbbiakban: Áht.) 24. § (3) bekezdése az önkormányzatok tárgyévi költségvetési rendeletének benyújtási határidejét a központi költségvetésről szóló törvény hatálybalépését követő negyvenötödik napban határozza meg.  A szabályozásból eredően ellentmondás keletkezett az illetmények megállapítására előírt tárgyév január 1-jei és az önkormányzati költségvetés elfogadására megállapított februári határidő között.
A fenti ellentmondás miatt az említett illetményelemekre biztosított fedezet január 1-jétől még nem áll rendelkezésre, kivéve, ha arra a Fővárosi Közgyűlés előzetesen kötelezettséget vállal. 
A jelzett ellentmondást az átmeneti finanszírozásról szóló rendelet nem tudja feloldani, mert a Kttv. szerint az illetményelemeket nemcsak két hónapra, hanem a teljes tárgyévre kell megállapítani.
A Kttv. hatályos rendelkezései miatt szükséges, hogy a köztisztviselők részére megállapított egyes illetményelemek folyamatos és változatlan mértékű biztosítása érdekében a Fővárosi Közgyűlés, a jelen előterjesztésben foglaltak szerinti előzetes kötelezettségvállalásról döntsön. 
3. Javaslat területfejlesztési feladatok ellátásához szükséges humán erőforrás biztosítására
A területfejlesztésről és területrendezésről szóló 1996. évi XXI. törvény 15/A. § (1) bekezdése alapján 2012. január 1-től a Fővárosi Önkormányzathoz kerültek a Budapest területén ellátandó és a hivatkozott törvényben a megyei önkormányzatokat megillető – a kerületi önkormányzatok hatáskörébe tartozó fejlesztési feladatok kivételével – területfejlesztési feladatok. 

Ez a feladatkör egyrészt a törvény által meghatározott területfejlesztési stratégiák elkészítését (Budapest Területfejlesztési Koncepciója, Fővárosi Területfejlesztési Program), másrészt operatív feladatellátást jelent. Ezek, az országos költségvetésben szereplő decentralizált területfejlesztési források kezelési feladatai, valamint az Európai Unió pénzügyi támogatási rendszerének a Főváros területén történő koordinációja, és a stratégiák alapján a források elosztásának szakmai előkészítése (területfejlesztési részprogramok, a Versenyképes Közép-Magyarország Operatív Program és ágazati operatív programok projektlistái, valamint előzetes megvalósítási tanulmányok elkészítése folyamatosan 2020-ig). A 2014-2020-as európai uniós támogatási időszak tervezése jelenleg is folyik, és a tervezési folyamat (operatív programok nyomon követése, módosítások évenkénti átvezetése stratégiai szintre és projekttervezésre), a jelenlegi jogszabályok értelmében végig fogja követni a hét éves időszakot. 

A területfejlesztési feladatkör a Városépítési Főosztály Városfejlesztési Csoportjához került, ami egy előre látható folyamatos, jelentős munkaigényű tevékenységet jelent. Jelenleg ezt a tevékenységi kört (területfejlesztési feladatok szakmai előkészítése, koordinálása) négy, határozott időre szóló státuszban lévő köztisztviselő látja el. 

A köztisztviselői álláshelyek betöltéséhez szükséges előirányzat igényt Budapest Főváros Önkormányzata 2014. évi összevont költségvetéséről szóló 11/2014. (III. 14.) Főv. Kgy. rendelet 2014. 03.01-től 2014. 09.30. napjáig tartalmazta. Majd, a Fővárosi Közgyűlés a Budapest Főváros Önkormányzata 2014. évi összevont költségvetéséről szóló 11/2014. (III. 14.) Főv. Kgy. rendelet módosításáról szóló 44/2014. (VII. 21.) Főv. Kgy. rendeletének 1. § (83) bekezdésével 
a 4 fő köztisztviselői álláshely határozott idejének 2014. december 31-ig történő meghosszabbításáról döntött oly módon, hogy az ehhez szükséges előirányzat megemelése iránt intézkedett.

Az érintett köztisztviselők jelenleg a KMOP pályázat által támogatott módon, az 1211/2014. (VI.30.) Főv. Kgy. határozattal elfogadott három Tematikus Fejlesztési Program kidolgozásán, valamint az ugyancsak támogatott területfejlesztési dokumentumok készítésén, koordinálásán  dolgoznak. 
Mivel, a Fővárosi Közgyűlés 1212/2014. (06.30.) Főv. Kgy határozatában foglalt döntése alapján egy további, negyedik tematikus fejlesztési program (továbbiakban: TFP),  „gazdaságélénkítés, munkahelyteremtés témakörben” egyeztetési folyamatának megkezdéséről döntött, ezért a négy köztisztviselő határozott időre szóló foglalkoztatásának ismételt meghosszabbítása is indokolttá vált. A negyedik TFP-vel kapcsolatos feladatellátás előkészítése a Városépítési Főosztályon megkezdődött, a feladatellátás előre láthatóan 2015. szeptemberéig fog tartani. 




Ahogyan, a területfejlesztésről és területrendezésről szóló törvény változásából adódó feladatok színvonalas ellátása igazolta, a területfejlesztés olyan szakértői munkát jelent, amelyre a megfelelő szellemi kapacitás a Városépítési Főosztályon jelenleg rendelkezésre áll. A munkaerő további megtartása a folyamatban lévő fejlesztési programok eredményes lezáráshoz feltétlenül szükséges.
Ugyan az érintett munkatársak meghatározott feladat ellátására, határozott időre létesítettek közszolgálati jogviszonyt, de feladataik megnövekedtek, így a hivatali munkavégzés folytonosságának és zavartalanságának biztosítása megkívánja a megfelelő szakmai felkészültséggel, előzményekkel rendelkező munkatársak közszolgálati jogviszonyának meghosszabbítását. 

A fentiekben részletezett területfejlesztési feladatokkal kapcsolatos munka ellátása érdekében kérem a Tisztelt Fővárosi Közgyűlést, hogy a Városépítési Főosztály Városfejlesztési Csoportjába tartozó négy fő köztisztviselő 2014. december 31-ig tartó határozott időre szóló jogviszonyának 2015. szeptember 30-ig történő meghosszabbításához és az ehhez szükséges többletforrás biztosításához szíveskedjék hozzájárulni. 

Kérem, hogy a Fővárosi Közgyűlés 2015. év kilenc hónapjára (2015. január 1-től 2015. szeptember 30-ig) a 2015. évi költségvetésben vállaljon előzetesen kötelezettséget a 4 fő köztisztviselő álláshelyének határozott időtartamra történő meghosszabbítására, melyhez szükséges  az „Igazgatási apparátus kiadásai” cím támogatási és kiadási előirányzatán, a 710901 címkódon 14.691 ezer Ft előirányzat biztosítása, ezen belül személyi juttatásra 11.600 ezer Ft, a munkaadókat terhelő járulékokra 3.091 ezer Ft, a 710902 címkódon 2.319 ezer Ft előirányzat biztosítása, ezen belül személyi juttatásra 1.750 ezer Ft, a munkaadókat terhelő járulékokra 569 ezer Ft összegben.
Az előirányzat a 2015. évi költségvetésbe egyszeri többletforrásként kerül betervezésre.

A Főpolgármesteri hivatalban és a Fővárosi Önkormányzati Rendészeti Igazgatóságnál dolgozó köztisztviselőket megillető illetménykiegészítés mértékéről szóló önkormányzati rendelet tervezete a www.budapest.hu portálon közzétételre kerül.
 
Kérem, a T. Fővárosi Közgyűlést az előterjesztést megtárgyalni és elfogadni szíveskedjék.
Határozati javaslat
A Fővárosi Közgyűlés úgy dönt, hogy:

megalkotja a ……/2014. (    ) számú önkormányzati rendeletét a Főpolgármesteri hivatalban és a Fővárosi Önkormányzati Rendészeti Igazgatóságnál dolgozó köztisztviselőket megillető illetménykiegészítés mértékéről az 1. számú melléklet szerinti tartalommal.  
határidő:	azonnal
felelős: 	főpolgármester 

előzetes kötelezettséget vállal 
a) a Főpolgármesteri Hivatal köztisztviselői 2015. évi illetménykiegészítésének a biztosítására a 2015. évi költségvetésben a „710901Igazgatási apparátus kiadásai” cím támogatási és kiadási előirányzatán 680.028 ezer Ft összegben, (ebből: személyi juttatások 535.455 ezer Ft, a munkaadókat terhelő járulékok 144.573 ezer Ft), valamint a „712403 Adó Főosztály kiadásai” cím támogatási és kiadási előirányzatán 97.028 ezer Ft összegben (ebből: személyi juttatás 76.400 ezer Ft, munkaadókat terhelő járulékok 20.628 ezer Ft), melyhez a fedezet az éves költségvetési javaslatba 2014. évi szinten tervezett rendszeres személyi juttatás előirányzaton belül betervezésre került, így 2015. évre többletforrás biztosítására nincs szükség,   

b) a Fővárosi Önkormányzati Rendészeti Igazgatóság köztisztviselői 2015. évi illetménykiegészítésének a biztosítására a 2015. évi költségvetésben a „100101 Fővárosi Önkormányzati Rendészeti Igazgatóság” cím támogatási és kiadási előirányzatán 175.229 ezer Ft összegben (ebből: személyi juttatás címén 137.976 ezer Ft, a munkaadókat terhelő járulékok 37.253 ezer Ft), melyhez a fedezet az éves költségvetési javaslatba 2014. évi szinten került tervezésre, így 2015. évre többletforrás biztosítására nincs szükség.


határidő:	2015. évi költségvetés tervezése
felelős: 	főpolgármester

előzetes kötelezettséget vállal 
a) a Főpolgármesteri Hivatal köztisztviselői 2015. évi illetményeltérítésének a Kttv. 133. § (3) bekezdése alapján történő biztosítására a 2015. évi költségvetésben a „710901 Igazgatási apparátus kiadásai” cím támogatási és kiadási előirányzatán 325.502 ezer Ft összegben (ebből: személyi juttatás 256.301 ezer Ft, a munkaadókat terhelő járulékok 69.201 ezer Ft), valamint a „712403 Adó Főosztály kiadásai” cím támogatási és kiadási előirányzatán 37.977 ezer Ft összegben (ebből: személyi juttatás 29.903 ezer Ft, munkaadókat terhelő járulékok 8.074 ezer Ft) melyhez a fedezet az éves költségvetési rendeletekben betervezésre került, így 2015. évre – a korábbi évekhez képest - többletforrás biztosítására nincs szükség.

b) a Fővárosi Önkormányzati Rendészeti Igazgatóság köztisztviselői 2015. évi illetményeltérítésének a biztosítására a 2015. évi költségvetésben a „100101 Fővárosi Önkormányzati Rendészeti Igazgatóság” cím támogatási és kiadási előirányzatán 13.782 ezer Ft összegben (ebből: személyi juttatás címén 10.852 ezer Ft, a munkaadókat terhelő járulékok 2.930 ezer Ft), melyhez a fedezet az éves költségvetési javaslatba 2014. évi szinten került tervezésre, így 2015. évre többletforrás biztosítására nincs szükség.

határidő:	2015. évi költségvetés tervezése
felelős: 	főpolgármester

előzetes kötelezettséget vállal 
a KMOP pályázat által támogatott és az 1211/2014. (VI.30.) Főv. Kgy. határozattal elfogadott három Tematikus Fejlesztési Program kidolgozásában, az ugyancsak támogatott területfejlesztési dokumentumok készítésében, koordinálásában, valamint a 1212/2014. (06.30.) Főv. Kgy. határozata alapján gazdaságélénkítés, munkahelyteremtés témakörben egy további Tematikus Fejlesztési Program egyeztetési folyamatának megkezdéséről szóló határozat alapján a területfejlesztési szakmai feladatok maradéktalan és megfelelő színvonalon történő ellátása érdekében a Városépítési Főosztály Városfejlesztési Csoport 4 fő köztisztviselői álláshelye határozott időre szóló időtartamának 2015. szeptember 30. napjáig történő meghosszabbítására, melynek fedezetét, mint egyszeri többletforrás igényt a 2015. év kilenc hónapjára (2015. január 1-től 2015. szeptember 30-ig) a 2015. évi költségvetésben az „Igazgatási apparátus kiadásai” cím támogatási és kiadási előirányzatán, 710901 címkódon 14.691 ezer Ft összegben, (ebből: személyi juttatás 11.600 ezer Ft, a munkaadókat terhelő járulékok 3.091 ezer Ft), a 710902 címkódon 2.319 ezer Ft összegben (ebből: személyi juttatás 1.750 ezer Ft, a munkaadókat terhelő járulékok 569 ezer Ft) biztosítja. 

határidő:	2015. évi költségvetés tervezése
felelős: 	főpolgármester

Határozathozatal módja: A rendelet megalkotásához és a határozatok elfogadásához minősített szavazattöbbség szükséges.

Budapest, 2014. november 
	
Bagdy Gábor József dr.
főpolgármester-helyettes

	
	
Sárádi Kálmánné dr.
főjegyző

